**Destinul să ne recompună**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Pe cer apare-un colț de semilună,

E noaptea grea, de ciocolată brună

Și inima-mi alergă de nebună

Când adormim pe iarbă împreună.

Din stele reci îți împletesc cunună

Chiar dacă dimineața se răzbună

Și nu ne va cânta prea mult în strună

Că cineva iar fulgeră și tună.

Lasă destinul să ne recompună,

Să nu-i plătim nici taxă, nici arvună,

De are uneori câte-o lacună

Și uită că afară e furtună.

- Pe buze noaptea-mi picură cerneală

Şi n-am, iubite, nicio îndoială

Că suntem o nelinişte letală,

Două extreme pe aceeaşi scală.

Ne suntem hrană existenţială,

Perechea ta sunt eu, congenitală,

Un fel de auroră boreală

Ce-ţi desenează harta siderală...

Urmeaz-o-ncet, sub fiecare dală

Am pus versete albe din cabală,

De-atunci ştiam că nu-i accidentală

Iubirea ce-o simţim, imperială.

Ioan Grigoraș Liliana Trif